Ministru kabineta sēdes protokollēmuma projekta

**„Par Ministru kabineta 2009.gada 6.oktobra sēdes protokollēmuma (prot. Nr.67 23.§) „Noteikumu projekts „Grozījums Ministru kabineta 2005.gada 27.decembra noteikumos Nr.1043 „Katastrofu medicīnas centra sniegto maksas pakalpojumu cenrādis”” 2.punktā dotā uzdevuma izpildi”** sākotnējās ietekmes (ex-ante) novērtējuma ziņojums

(anotācija)

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta 2009.gada 6.oktobra sēdē (prot.Nr.67 23.§) Veselības ministrijai tika dots uzdevums – izvērtēt Katastrofu medicīnas centra sniegtos publiskos maksas pakalpojumus, ņemot vērā Ministru kabineta 2005.gada 9.augusta sēdē pieņemtajā informatīvajā ziņojumā "Par valsts pārvaldes iestāžu ieņēmumiem no sniegtajiem maksas pakalpojumiem un citiem pašu ieņēmumiem" (prot. Nr.45 35.§) noteiktos kritērijus, un veselības ministram līdz 2009.gada 31.decembrim iesniegt noteiktā kārtībā Ministru kabinetā likumprojektus par grozījumiem Ārstniecības likumā un likumā "Par nodokļiem un nodevām", paplašinot to valsts nodevu objektu loku, kuriem Ministru kabinets saskaņā ar deleģējumu ir tiesīgs noteikt valsts nodevas apmēru un kārtību, kādā tā iekasējama. |
|  2. |  Pašreizējā situācija un problēmas | Pildot Ministru kabineta 2009.gada 6.oktobra sēdes protokola Nr.67 23.§ 2.punktā uzdoto, Veselības ministrija bija secinājusi, ka daži Katastrofu medicīnas centra (Neatliekamās medicīniskās palīdzības dienests ar 2009.gada 1.decembri atbilstoši Ministru kabineta 2009.gada 9.novembra rīkojumam Nr.766) maksas pakalpojumi varētu atbilst valsts nodevas objektam atbilstoši šobrīd spēkā esošajai likuma „Par nodokļiem un nodevām” 1.panta otrā punkta redakcijai. Taču jāņem vērā, ka Finanšu ministrijas izstrādātā koncepcija „Par valsts nodevu un maksas pakalpojumu nošķiršanu un valsts nodevu plānošanas, uzskaites un kontroles sistēmas pilnveidošanu” (valsts sekretāru 2010.gada 23.septembra sanāksmes prot. Nr.37, 12.§, VSS-1116) netika virzīta pieņemšanai uz Ministru kabinetu, bet gan atsaukta valsts sekretāru 2011.gada 7.aprīļa sanāksmē (prot. Nr.14, 26.§, VSS-1116). Ņemot vērā iepriekš minēto, Veselības ministrija izstrādāja un Ministru kabineta 2011.gada 12.aprīļa sēdē (prot. Nr.24) tika atbalstīts Ministru kabineta sēdes protokollēmuma projekts „Par Ministru kabineta 2009.gada 6.oktobra sēdes protokollēmumā (prot. Nr.67 23.§) "Noteikumu projekts "Grozījums Ministru kabineta 2005.gada 27.decembra noteikumos Nr.1043 "Katastrofu medicīnas centra sniegto maksas pakalpojumu cenrādis""" dotā uzdevuma izpildi „(TA-469, 23.§), kas paredzēja 2.punktā dotā uzdevuma izpildes termiņu pagarināt līdz 2011.gada 31.decembrim, ņemot vērā, ka netika pieņemts lēmums par valsts nodevas un maksas pakalpojumu nošķiršanu un definējumu, kam pakārtojama arī normatīvā bāze.Šobrīd Finanšu ministrija atkārtoti no jauna ir izstrādājusi informatīvā ziņojuma „Par valsts (pašvaldību) nodevu un maksas pakalpojumu nošķiršanu un nodevu sistēmas pilnveidošanu” projektu (valsts sekretāru 2011.gada 27.oktobra prot. Nr.42, 9.§, VSS-1193) (turpmāk – informatīvā ziņojuma projekts) un Ministru kabineta sēdes protokollēmuma projektu, kas atrodas starpministriju saskaņošanas stadijā. Minētais informatīvā ziņojuma projekts paredz precizēt likumā „Par nodokļiem un nodevām” ietverto valsts un pašvaldību nodevas un nodokļa definīciju **-** valsts nodeva **-** maksājums valsts budžetā par šajā likumā noteikto un par citos normatīvajos aktos noteiktu juridisku darbību veikšanu, lai īstenotu ar uzraudzību, regulēšanu un kontroli saistītas valsts pārvaldes funkcijas, bez kuru izpildes persona nevar sasniegt savu mērķi. Informatīvā ziņojuma projektā tiek minēts, ka nepieciešams pakāpeniski pārskatīt spēkā esošās valsts nodevas, izvērtējot to efektivitāti un lietderību, sašaurinot šobrīd noteikto nodevu objektu loku. Savukārt, jaunas valsts nodevas nosakāmas tikai speciālam mērķim - sasniegt kādu konkrētu politikas rezultātu atsevišķā darbības jomā ar mērķi regulēt aizsargāt, attīstīt, kontrolēt un uzraudzīt. Turklāt valsts nodevas apmērs var būtiski pārsniegt ar pakalpojumu sniegšanu saistītās faktiskās izmaksas. Valsts nodevas mērķis būs personu darbību regulēšana, kā arī lielāku valsts budžeta ieņēmumu nodrošināšana. Līdz ar to nosakot, ka valsts nodevai, atšķirībā no nodokļa, pamatmērķis nav fiskālā funkcija, un tā nav saistīta ar valstij radušos vispārīgo izdevumu segšanu. Valsts nodevas gadījumā tās apmēram jāsedz izmaksas par sniegto pakalpojumu, taču nodevas apmērs var būt lielāks nekā izmaksas, jo tās mērķis ir sasniegt noteiktu politikas rezultātu kādā konkrētā darbības jomā. Šobrīd Ministru kabineta sēdes protokollēmuma „Informatīvais ziņojums „Par valsts (pašvaldību) nodevu un maksas pakalpojumu nošķiršanu un nodevu sistēmas pilnveidošanu” projekta 2.punkts paredz, ka Finanšu ministrija līdz 2012.gada 15.maijam izstrādā grozījumus likumā „Par nodokļiem un nodevām”, precizējot nodokļa, valsts nodevas, pašvaldības nodevas definīciju, definējot nodevu administrējošo institūciju, kā arī nosakot nodevu iekasēšanas un administrēšanas kārtību. Informatīvā ziņojuma projekts paredz, ka pēc atbilstošu grozījumu izstrādes likumā „Par nodokļiem un nodevām” pieņemšanas, nozaru ministrijām tiks dots uzdevums izvērtēt to padotībā esošo budžeta iestāžu maksas pakalpojumus, to atbilstību valsts nodevas jaunajam definējumam, ņemot vērā noteiktus kritērijus. Taču jāņem vērā, ka grozījumiem likumā „Par nodokļiem un nodevām” ir jāgūst atbalsts arī Saeimā.Ņemot vērā to, ka informatīvā ziņojuma projekts vēl atrodas starpministriju saskaņošanas stadijā un Veselības ministrija pirms tik svarīga konceptuāla jautājuma izdiskutēšanas Ministru kabinetā, nevar iesniegt priekšlikumus par tiem Neatliekamās medicīniskās palīdzības dienesta maksas pakalpojumiem, kuri varētu atbilst valsts nodevas definējumam, un virzīt priekšlikumus par izmaiņām Neatliekamās medicīniskās palīdzība dienesta cenrādī, kā arī likumā „Par nodokļiem un nodevām” un Ārstniecības likumā, nepieciešams noteikt, ka Ministru kabineta 2009.gada 6.oktobra sēdes protokola Nr.67 23.§ 2.punktā dotais uzdevums tiks izpildīts divu mēnešu laikā pēc informatīvajā ziņojumā minēto likumprojektu pieņemšanas Saeimā. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Ministru kabineta sēdes protokollēmuma projekts „Par Ministru kabineta 2009.gada 6.oktobra sēdes protokollēmuma (prot. Nr.67 23.§) „Noteikumu projekts „Grozījums Ministru kabineta 2005.gada 27.decembra noteikumos Nr.1043 „Katastrofu medicīnas centra sniegto maksas pakalpojumu cenrādis”” 2.punktā dotā uzdevuma izpildi” (turpmāk – Ministru kabineta sēdes protokollēmuma projekts) paredz, ka 2.punktā dotais uzdevums tiks izpildīts divu mēnešu laikā pēc Finanšu ministrijas izstrādātajā informatīvajā ziņojumā „Par valsts (pašvaldību) nodevu un maksas pakalpojumu nošķiršanu un nodevu sistēmas pilnveidošanu” minēto likumprojektu pieņemšanas Saeimā.Ministru kabineta sēdes protokollēmuma projekts pilnībā atrisinās anotācijas I sadaļas 2.punktā minētās problēmas. |
|  5. |  Projekta izstrādē iesaistītās institūcijas | Projekts šo jomu neskar. |
|  6. |  Iemesli, kādēļ netika nodrošināta sabiedrības līdzdalība | Sabiedrības līdzdalība Ministru kabineta sēdes protokollēmuma projekta izstrādē nebija nepieciešama, jo Ministru kabineta sēdes protokollēmumos dotie uzdevumi un to izpildes termiņi ir tieši saistoši tikai Veselības ministrijai. Sabiedrības līdzdalība šo uzdevumu izpildes termiņu neietekmē. |
|  7. |  Cita informācija | Nav. |

Anotācijas II. – VII. sadaļa – *projekts šīs jomas neskar.*

Veselības ministre I.Circene

27.01.2012 10:58

937

Ž.Zvaigzne

67876041, Zanete.Zvaigzne@vm.gov.lv